**Kemisk tuning til motorcykler**

LIQUI MOLY præsenterer sin produktlinje Shooter på EICMA

**Oktober 2019 – Shooter er små energibarer til motorcykler, som LIQUI MOLY præsenterer på motorcykelmessen EICMA i Milano. Den tyske olie- og additivspecialist fremviser her sit store udvalg af kemi til tohjulede køretøjer. "Der findes stor set ingen kemiske produkter, som vi ikke har i vores program – alle fra samme leverandør og afstemt efter hinanden", siger Carlos Travé, der er globalt ansvarlig for LIQUI MOLYs division for tohjulede køretøjer.**

Shooter-serien består af fire produkter: Speed Shooter optimerer forbrændingen og dermed også accelerationen. Den skal bare kommes i tanken. Det samme gælder 4T Shooter, der fjerner aflejringer i forbrændingskammeret og dermed genskaber den oprindelige ydelse. Engine Flush Shooter skal i motorolien umiddelbart inden et olieskift. Den renser og skyller oliekredsløbet, så aflejringer opløses og løber ud sammen med den gamle olie. Disse tre Shooters fås i små 80 ml-dåser. Indholdet er afstemt præcist efter en motorcykeltank. Det eliminerer behovet for at opbevare halvtomme additivdåser.

Det fjerde produkt i serien er MoS2-Shooter. Det er et slidbeskyttelsesadditiv med et fast smøremiddel, MoS2, der lægger sig på metaloverflader og forhindrer direkte kontakt mellem metaller. MoS2-Shooter sørger for smøring, du kan stole på, især lige efter starten, hvor motorolien endnu ikke er nået ud i alle afkroge af motoren. Samtidig yder den ekstra beskyttelse ved høj belastning af motoren og ved olietab. Den fås i tuber med 20 ml.

"Denne kemiske tuning er ikke bare billig og let at bruge", siger Carlos Travé. "Den er også med til at forebygge motorproblemer og forlænge motorcyklens levetid."

LIQUI MOLY tilbyder ikke kun motorcykelspecifikke additiver, men også et omfattende sortiment af kemiske produkter. Fra motorolier, gearolier, gaffelolier, bremsevæske, kædespray og rengøringsmidler til læderpleje til motorcykeldragten og visirrens til hjelmen. Alt sammen i kvalitet, der virker: Gennem mange år har samtlige teams i løbsserierne Moto2 og Moto3 kørt med olie fra LIQUI MOLY.

På EICMA præsenterer LIQUI MOLY hele sit produktudvalg til motorcykler og scootere. Messen afholdes fra 5. til 10. november i Milano. Du finder LIQUI MOLY i hal 13 ved stand C83.

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2018 en omsætning på EUR 544 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de